KleinBos bied verblyf, konferensiegeriewe en 'n troue-venue, en is in die buitewyke van Lichtenburg geleë. Dis ideaal vir gaste wat wil oornag onderweg na omliggende provinsies, Botswana of Namibië.
Verblyf word gebied in 2 kamers wat elegant versier is met 2 driekwartbeddens. Elke kamer het 'n en suite-badkamer met 'n stort, wasbak en toilet. Elke kamer het ook 'n mikrogolf, yskas, ketel, basiese eetgerei en handdoeke. Die kamers word daagliks skoongemaak.
Annex is 'n gerieflike 2-slaapkamereenheid met 'n dubbelbed in die hoofslaapkamer en 2 enkelbeddens in die tweede slaapkamer. Die kamers deel 'n badkamer wat toegerus …
Annex is 'n gerieflike 2-slaapkamereenheid met 'n dubbelbed in die hoofslaapkamer en 2 enkelbeddens in die tweede slaapkamer. Die kamers deel 'n badkamer wat toegerus is met 'n stort. Dié eenheid het ook 'n volledig toegeruste kombuis en 'n gemaklike sitkamer met 'n groot TV met DStv-kanale. Daar is ook 'n toesluitmotorhuis en braaigeriewe.
Die eiendom word omring deur verskeie bome wat dit ideaal maak vir foto's neem en kamp met 'n tipiese bosveld-atmosfeer. Kragpunte en ablusiegeriewe is beskikbaar as gaste met sleepwaens of karavane reis. Dis ook troeteldiervriendelik.
KleinBos het 'n trou-venue en bied ook konferensiegeriewe. Daar is verskeie toerusting vir konferensies en troues beskikbaar.
Die Lichtenburg Vakansieoord is stapafstand en is ideaal vir gaste wat op soek is na gerieflike plek om te ontspan.